mteb/NusaParagraphEmotionClassification huggingface dataset:
Anne iamiantu kejadian ri wattunna nakke SMP inja. Anjo ri wattua nakke sedang sibuk anjama soal matimatika sambil angnganre. Sabak kanre-kanreang niaka nakke kanre sikdik berminyak, nakke memutuskan untuk ambissai limangku ri wc. Entah sabak apa, nakke terlalu bersemangat anjama soal jari nakke angngerang bobbo catatan matimatikaku mae ri wc, nampa ku jama sambil akdakka (Perjalanan battu ri kalasa mae ri toilet anne cukup lere, jari agak memungkinkan anjama sambil akdakka). 
Battuku ri wc, nakke segera mae ri wastafel untuk ambissai limaku. Buku catatanku, nakke selipkan ri antara ri antara rua limaku (siku) nakke. Sabak sementara tena na fokus, nakke beru menyadari kana lalang ri wastafel anjo niak tai ukkurang lompo na lembe’, lengkap siagang saloara lalangna basah inja nampa warna lekleng sikola.
Rio siagang rua agang na ri Maros rem blongi motoro' na ri panaungang gunung. Ka anjo wattua bonceng tallui siagang agang na anjari tena mi na kulle na tahang beban ri motoro' na. Untung na kulle ji salama' Rio siagang rua agang lainna ka na pabelokki motoro' na timbunan pasir na pare' ka warga sekitar ka anjo. Kasus rem blong ri motoro' matic na Rio, memang gampangi rem na blong ka bambang dudui rem na ka tena biak mesin brake na a'bantu na kurangi laju motoro' na ri turunan jappa ya. Anjomi ri sarangkang ammake rem motoro' ri bokoang ka la'bi amangi ka niak sistem kabel na.
Anne bainea berua annikah napasadiaki kalassukang anak makase're mabaji' siagang na'na. oloangna tianang, nakke napapatajai kalenna akonsumsi suplemen siagang Vitamin C. kabiasaan beruna anjo nalanjutkan wattuna tianang, bakke tong anganre sarang burunga solanna labbi gassingi. Teai anjo tong, selama tianangka nakke attahang diri tena anganre nanas, mandike siagang domba nasaba' kullei ripare' lecco. Ri bullan tallu, rasana tena na nyamang nasaba' anne battangku anjari lompoi. Ri bulan makatallu anne bayia akkarmula pasempa battangku. selama atianang, anne ngasenga lancara'ki. Tena kurasakan anjo mual ri bari'basaka. Akhirna anne anak makase're atianangma. prosesna anjo tena disadari je'ne ketuban assulumi siagang konstraksi. Awala'na tena kusaadari sanggena mae ri balla garringka. Prosesna anne attiananga salloi nasaba' operasi caesar.
Beberaoa allo anne sebenar na niak kesempatan kulle ni gappa jatah vaksin, mingka nakke maju mundur inji ka kah phobia jarum suntik ka nakke kodong. Nakke sannak erok ku ni vaksing mingka mallak mallak ku pa tallang nga. Isseng ki taua ngaseng atokah katte todong ammaca ya anne ni anggap ji enteng atokah sepele ji, mingka phobia antu manna mamo caddi ji ni cinik bagi na tau lainga sannak lompo na pengaruh na mae ri nakke. Manna ku pikkirik ki biasa tak bayang bayang ja isseng kamae kame sanggeng na tak bawa mae ri mimpi buruk ta. Nakke teai ka anti vaksin mingka nakke todong tena pa ku siap di vaksin.
GoTo na umumkan PHK mae ri 1.300 karyawan minggu allaloa. Ni susuluk GoTo, Ruang guru na tappuk bilangang karyawanna. Ceo Ruang guru Belva Devara, na akui riolonganna lekba annarima karyawan sannak loe. Bhima akkana sabak loe staff, biaya operasional perusahaan anjari loe. Ongkosok operasional anne anjari beban langsung mae ri perusahaan teknologi gital. 
Terjadina anne PHK lompo tena na taklappasak battu ri passabakkeng tekanang makro ekonomi sannak battalak lebakna masa Pandemi. 
Ni tambah pole niak na cara akbayarak Qris, kajariang loe pengguna dompet digital aminro ri Mobile Banking. Anne perubahan berimbas mae ri kelanjutan bisnis raksasa digital, utamana ri bidang keuangan. Sikuntung perusahaan tena na mampu akjaga-jaga niak na perubahan bisnis.
Marshel Widianto pung kecewa na nassu lompo na usseng  kabar anjo sanggengna anyambila rapor mae ri kamanakangna. “Kamminjo raporna na tarima, na sambila. Apa anne? Kanangna Marahel Widianto berupaya na tiru gestur muncengna purinangna.  Marshel Widianto kemudian nipe’rui riwattunna ero angngalle rapor le’baka na pela purinangna, “Jari nakke nikio, pas a’jallinh nipe’ruima. Anjo angngarru-ngarru lompo sabak nataba mental,” kanangna Marshel Widianto na kemudian nakakkalli oleh indra jegel sanggengna Boris Bokir salaku pangerang berita. 
Mingka, Marshel Widianto menganggal pangalaman anjo sebagai cambuk mae ri ia supaya tena na mengalami kegagalan makarua. Tena na balasa’ dendam ia justru attarima kasi atas didikanna purinanna. Sabak kamma anjo didikanna purinana kamma anne anjari artis terkenal.
Andmesh kamaleng pakelong ka anjo jai mi na pasulu kelong na kulle na gappa penghargaan na Best Asia Artist taung 2019 ri Korea Selatan. Nakke anjari fans Andmash battu na ji anjari peserta ri Rising Star na Indonesia. Nampa assulu mi anjari juara 1. Na kana Andmesh na pakamma jai kelong ku pasulu anjari karya baji’ ku na bantu tonga daeng-daeng senior pakelong ku na kulle ku gappa anjo penghargaanga sannang na nyawaku. Nampa jai mi poe album na na pasulu buming mi ri Indonesia, jai tommi tambah fans na. Manna ku le’ba mi gappa anjo penghargaan Best Artist Asia taung 2019 ri Korea Selatan. Sanggeng na kamma-kamma anne anjari pakelong lompo mi ri Indonesia.
Pakku taknang ku ngapa kulle di’ nakke tau na mallak ka jarum suntik na sanggeng na ri taung 2016 nakke tumbanga, kaleng ku sannak ngilu na sekujur na kaleng ku nampa bambangi kaleng ku, tinggi bambang na. Anjo parek ka tak ganggu sebenar na kaleng ku antu sannak sannak ka ngilu. Ni kutaknanga ri dottorok na kana battu 1 sanggeng na 10 siyapa pakrisik na? Nakke ku taknang 9 / 10 kah memang nakke ku sakring ji ngilu memang tong. Nakke ku ukrangi akhere na nakke kulle ni bawa mae ri PKM (pusat kesehatan mahasiswa) kampus, ammake motorok menyebrang rel kereta siagang agang ku, sikedde ka mattung kah lammasak dudu ma.
Wattunna lassuk anak baine maka talluna Johani, assuluki jeknek matanna nasabak rannu dudui ka salamakji anakna siagang bainenna. Trauma kijai sebenarna ka anne bainenna sessa dudui wattunna mana’ anak maka ruana. Ri ballakni anjo lassu’ anak maka talluna. Sanna’ sukkurukna, pakaramula anjo alloa, tiap lantang bangngia ambangungi sambayang tahajjud. Tena lekbak na allaki. Anjomi kalassukangna anak baine maka talluna tena kulle nakaluppai nasabak nakasiaki kamma lengka’ mi keluarga cakdina. Bungkomi jeka maka tallua, sanging baine pole. Njari punna nikutaknangi Johani apa ri katallasangnu tala kulle nukaluppai, pasti nakuai wattunna lassu’ anak baine maka talluku nasabak tallumi anne bidadariku, appa’ siagang bainengku.
Mingka, ammak ku siagang kaluarga lompo ku pakarammula mi na tarima iyaa. Manna mamo sanging na tegang tegang punna mae lampa cuci darah, kah niak anjo ri kallong nga lekba ki sekre wattu lappasak, jari operasi mi sede. Ki tulung nga ki doakangi ammak ku di’ . Nakke erok ka ni sare kesempatan pareki tau toang ku bahagia siagang keluarga ku, lalang awalak na antu mi ni tarima ka kuliah. Tau toang ku nakke tak lekbak ki erok apa apa battu ri nakke silalang na ak kuliah. Tarima kasih lekba ki ambacai anne tulisan ku! Nakke punna pesan, punna katte ato tau ni isseng nga niak keluhan na manna mamo anjo sikedde ji, lampa maki paressai ri tau ngisseng ngi antumi dottoro ka.
Nakke iamiantu lulusan SMA taung 2018 siagang nakke gagalak lalang SBMPTN 2018. Ri wattungku kalask 3 ri SMA, nakke biasa ku pandang enteng nikanayya tes SBMPTN sabak nakke sanna tappak kale  mae ri nilai-nilaiku lalang rapor ku-gappayya selama assikola. Nakke sanna berharap siagang SNMPTN kajariang nakke tena mo ku jampangi persiapkan SBMPTN punna sallang tena ku lulusuk lalang SNMPTN. 
Na rapik mi wattuna pengumuman SNMPTN, ku paressa pengumuman na siagang atingku dumba-dumba anciniki mingka apa kajariang tulisanna ri kotak eja. Pakkasiak tena ku rannu, nassu, siagang takbangka accampuruk anjari sekre, siagang ku pikkirik tena mo na sallo anne ku tes SBMPTN padahal tena pa niak ku persiapkan appilajarak.
Wattuku angngirang anakku rua taung lalua, se're bulang sanggeng na appa bulang allo-allo ku muntah na pakamma angngirang ri taung 2021 lalu a. Tena ku sanggup angngara' ki bau muntah ki punna le'ba ka nganre, ku tongko mami matangku punna muntah ka. Jijik tonja punna ku cini ki muntah ku, tambah muntah ja poe. Anjo mi tea ja cini muntahku, langsung mami ka sirangi ri je'ne. Alhamdulillah na antama ri annang bulanga angngirang tena mo ku sarring muntah. Nyamang tommi nganre ku tena mo le'ba ku muntah. Anjo mi anne kamma-kamma ya teaja riolo angngirang poe, masih trauma ka punna muntah tarrusu.
Doek memang taniaji segalana, mingka punna tena doek, tena ki kulle tallasak. Apalagi tenamo anu gratis ri linoa, sanging bayarakpi taua. Jappa-jappa, assikola, kanre-kanreang, ballak, kulle ngasengi niguppa punna niak doek. Anjomi na iya ngaseng taua mange anjama sollanna kullei guppa doek na bajik katallassangna. Mingka antekamma mi injo punna tala niak doek, nassami nisawalaki boya kanre, nisawalaki sikolayya. Anjo ngaseng taua lekbak akkasiak tena doekna, pasti langsungji na tulung punna niak tau erok nginrang atau apa, nasabak lekbaki nakasiak tena doekna. Erokki ngapa-apa tala kullei nasabak niak pi doek na kulle. Erokki pakasannangi tau toayya tenapa na kulle todo, nasabak untuk katte poeng na sukkarakmi nisakring, nisawalak dudu.
Sopi wattunna kelasak tallu ri SD eroki amminawang mange wisata surang agangna ngaseng. Pappasanna gurua battu ngasengko tettek annang ri bari’basaka. Mingka anne Sopi nakaluppai dende, ka akkarena tojeki ri subangngi surang purinanna, tettek tujuhpi na ambangung, langsungi ambangung lingu-lingu karapa-rapa. Nakioki manggena eroki niantara mange ri sikolana. Mingka wattunna battu ri sikolayya tala niakmo tau, nakana gurunna aklampa ngasengmi, sumpaengji ri tettek annanga, salla’ mami intu nu kulle amminawang nak, taung la niakapi punna niak issedek wisata. Langsung mami angngarruk Sopi assolong naung jeknek matanna nampa ammarang kodi ri manggena ka erok tongi amminawang, njari niantaraki surang manggena mange ri anjo tampak wisatayya.
Hadiah undian se're oto na merek Daihatsu Ayla warna kebo ri halaman Balai Kota Yogya, allo sanneng 22 Juli 2019 ri tarimai siagang Pensiunan na pegawai negeri Sipil Pendidikan Pemuda Olahraga DIY, Wahyu Kirto Laksono umuru' 68 taung tena kulle na sembunyi tanja sannang na wattu na terimai anjo Anne bura'nea ammantang ri perumahan Nogotirto Trihanggo Sleman Yogyakarta anjari pemenang utama na undian hadiah Tabungan istimewa ri pare' ri ulang taung na bank pemerintah Yogya, Bank Jogja ke 58 taung. Anjo ri sareang na hadiah oto Ayla seri D/MT oto assulu ri taung 2019 ri sareang langsung ri Wali Kota Yogya Haryadi Suyuti ri Wahyu siagang bainena, Endang Cahyaningsih, anjo guru ri SMP Negeri 8 Yogya.
Tea laloki terasak dudu mange ri buru’nenta, katte tonji anjo la pakrisik nyawata salla punna maraengmi giokna. Punna assuluk tarrusukmi, lakbi nangai pantarak daripada ri ballakna, aihh waspada memang maki. Ki lo’mo-lo’moki nyawata sikekdek mange ri buru’nenta sollanna tena na aklampa boya baine maraeng. Punna niak baine maraengna, nassami la pakrisik dudu nyawata, kammai niak ni cappa’mi anjo emosia. Lannyaki harga diria pole intumi sollanna tena ki sassalaki kalengta, ki jaga memangmi panggaukangta surang buru’nenta. Teaki terasak dudu mingka tea tongki lo’mo dudu, sisikali pacinikkangi cemburuta, ka biasa naji buru’nea nangai dudu punna cemburui bainenna, ka kammai tau nisayang duduk bedek pakkasiakna. Manna ki bayu-bayuji tenaja nang ngapa, yang penting sannangi buru’nenta, anjo ji paling parallu. Njari bajik tarrusuki hubunganta surang buru’nenta.
Pakarammula SD, nakke ku ngaii annulisik ri sekre bok apa apa ku parek siagang ku isseng. Wattung ku kelasak rua (2) sanggeng na kelasak lima (5), nakke punna diari khusus antu nakke ku boli ri tampak tena niak tua ngissengi siagang ciniki. Wattu na awalak na covid 19, nakke tojeng tojeng ak niak ri kaleng ku erok nulisik ku lanjutkan hobi ku. Nakke erok anne hobi ku ku pareka tena na nakke ji bawang nikamti mingka erokka tau maraeng na todong na nikmati. Anne mi apparek ka aktif ri jai tampak platform annulisik singkamma Quora siagang Brainly. Kah anjo mi aktif ku ri jai tampak, nakke anggappa apresiasi battu ri tau tau ngisseng nga.
Carita gagalak ni tarima antamak akkuliah paling pakrisik nyawaku tana ku sakring na  leklerek jekne matangku ang-ngukrangi. Mingka tena na angpa anjari pengalaman sekre mae ri kalengku, manna tena ni antama kampus PTN ni ngai a paralukki anjalani tallasakta bajik-bajik. Riolo taung 2017, nakke andattarak jalur snptn teknologi pangan universitas Brawijaya, sannami yaking ku la lulusuk sabak lekbakma assambayang parallu. Sikalingna Tania dalleku. Akhirna nakke amminawang les Sbmptn padahal punna ku ciniki sinampe mami wattunna. Amminawang ma tes Sbmptn ku jawabmi soal-soalna ku kasiak gampangji ka assingkamma ji soal na siagang tampak les ku sumpaeng, eh tau-tau na tena mo isseng ku lulusuk. Kajariang na dattarak ma ri jalur mandiri mingka ku passibandingkan siagang dana na tau toaku.
Biasa todo’ anjo punna jappa-jappaki atau niak nibattui, biasa niak nicinik tau kammai ni isseng mingka ragu-raguki, sambil kipikkiriki nai, ia sitojeng nacinik-cinik tongki. Lalang atinna kamma ku issengi anne taua, mingka mallak ngaseng akkana riolo. Takbangkai nyawayya nasabak sibuntuluki surang agang riolona, mingka lakbi lompo anjo pakkasiak ngali’-ngalika punna sinampe salah tauji nipakkanaimi sotta’. Mingka punna jappa tarrusuk jaki pasti ninawa-nawa kijai nai anjo sumpaeng dih, kemae anjo biasa kucinik, agang apaku anjo dih, sekre sikola’a kah atau sekre tampak pakkuliang. Kamma ji anjo sanggenna nau’rangu atau biasa tala nau’ramgi mentongji njari nakua lalang atinna lekbaknaji kapang kucinik ri a’runganga. Taniaji kapang agang sikolaku, taniaji agang pakkuliangku, lekbaknaji kucinik kemae anjo mange.
Punna lingkungan kuliahna iyaa sanggeng na kamma anne agang agang ku jai bajik bajik tawwa. Tarutama anjo aspur ato nikana asli purwokerto wkwk! Sanging tau gampang bajik ri tau lainga. Mingka sikedde bingung ja iyaa. Ngapa na kulle jai tau sunda di rinne. Kulle kapang kah ambani battu purwokerto .... (Tasikmalaya, Ciamis) pokokna jai janisik na daerah kulle ni buntuluk rinne hehe! (ri kampusuk maraenga iyaa kulle tong ji ku pikkirik) . Punna urusan akreditasi, tea maki mallak dudu , kah pangissenganku ri fakultas fakultas niaka rinne jai mi akreditasi A nahh! Termasuk tong mi fakultas ku. Jurusanku A mi, Manajemen A , IESP A tong mi, nampa anjo D3 jai A tong mi iyaa kuisseng nakke.
Punna upaya na ri rate tena na berhaselek atokah lange na kulle makin kodi, dottorok ka kulle na resepkan pakballe anti mual, singkamma domperidone atokah metoclopramide, barak kulle na redakan mual siagang lange na. Mae ri pasien anak anak antu dehidrasi gara gara tak lange, dottorok ka biasa na na sarankangi rawat inap. Dottorok ka na pasangi selang kanre ammalo bawa na atokah hidung na. Sementara mae ri tau dewasa, dottorok ka kulle na pasang infus barak kulle anjari lalang ni sarei cairan nampa na sarei pak balle anti mual ammalo sellang nganre atoka suntikan. Ri lange antu terjadi punna infeksi bakteri dottorok na resepkangi antibiotik bantuk inung atokah suntik.
Iyaa larro larro ii tena na erok nganre, sebenar na ammak ku todong tena mo na peduli kah ballisik dudu mi. Nampa iyaa sengajai antu punna erok ki nganre pesangi go food singkamma tong tau jai doek na, gaji na ri rawa na ji umr bandung padahal. Ammak ku biasa ii na poang kana punna niak doek nu mae rinne ni pakei balanja ri pasarak apa erok nukanre. Mingka na jawab ki kana tena beng na erok, sinamperek labbusuk ki doek na nampa tena na erok kanre kanre na ngaia na kanre siagang keluarg na. Nampa punna ni nasehati gara gara sanging larro larro manna anu caddi ja biasa sembarang na poangi tau toang ku.
Ku sakring langsungi luarak lalang ating ku. Pakarammula anjo wattua, nakke berani ma abboya labbi lalang siagang bella na kah bella mo. Nakke tena lekba ku barani kutaknang apa apa singkama anne liarak na riolo. Ku gappai sudut pandang beru na ki cinik agama sallo ku. Ku kalilingi kaleng ku ri bacaan bacaan, film dokumenter siagang cinik cinik tau diskusi. Sikedde nah sikedde, ku sadari kananakke tena mo ku percayai niak nikana mo Tuhan. Ri umuruk ku anne 16 (sampulo annang) anne tahunga. Jelasak na, tau toang ku takkulei na isseng. Nakke sadar ja kana resiko na anne keputusan ku sanna lompo na. Mingka sikedde ji tau siagang platform ku tappaki kamae nakke kulle tabbuka.
Nakke ku poang ki anne sekreaa nah, anjo ngaseng jurusanga kamma kamma ji anjo. Assuluk ko battu ri anjo sikola yaa , barabbu jamang jamang mako antu siagang jutaan tau ri lalang linoa, tea mako kana sesuai jurusan, pabaluk motorok bebek listrik cina todong punna niak lowongan kulle ni lamarak ji. Apalagi punna siagang ngaseng mi soshum siagang maraenga, battu ri Administrasi Niaga lette mae ri Entrepreneur Online atokah apa antu jurusan kamma kamma yaa anne sebenar na manajemen ni sare casing beru sinampe punna lulusuk mi singkamma ngaseng ji, tena na kulle jai antu berubah na. Antu parek ko sukses yah kau tongji kulle.
Tikamma batena injo punna eroki anngisseng passala injo pakkuliang la nikerokia: kaminang pore na parallui battuki mae ri kampuska. Punna eroki mange ri kampuska, kulle tonji langsungjaki battu, mingka kaminang porea, punna nia pakgaukang kipinawang, kamma nia pameran, seminar, iareka perlombaan. Punna nia pakgaukang kaminne, kulleki sibuntulu ri kuntu pakulia injo lekbaka mo kulia lalang, na punna bajikna pole sibuntulu siagang tau ngajara iareka pagaiwana lalang injo kulle nikutaknang passala inne pakkulianga. Punna nia pakgaukang pole, kulleki kemungkinan sibuntuu tau injo eroka todo akkulia kinne na ki pajjari mo urang appilajara sollana na kulle fokuski pilajara na nitarima lalo ja ri inne pakkulianga.
Kurang labbi penampilan na anjo jukuk balado na singkamma ri anjo gambarak ka. Nampa sa jai jai na panci lompoa. Ammake bumbu ejak antu niak ja dominasi sanggeng na singkamma kuah mingka kental ki. Nampa anjo ri bumbua niak jai belatung na asik asik mi nange nange rinjo. Nakke anjari tau pertama kali na ku isseng niak antu belatung langsunga shock. Nakke langsung ku ukrangi anjo sumpaeng wattu na ku bambangi ri komporok ka nakke sempat sempat na ku coel coel bumbu na nampa ku sakring sakringi. Kulle kapang nakke nganre salah sekre na battu ri anjo belatunga sumpaeng? Dehh lammasak ka langsung.
Muko na nakke antama ma ri sikola, iyaa video call ki siagang na kutaknangi Bu Ninik, nakke ku kiok mi Bu Ninik, ku cinik iyaa ammake ji seragam polisi niak ri ruangan siagang agang agang polisi na. Na yakinkanga kana iya teai polisi gadungan, iyaa na kana niak bede usaha sampingan na antu mi bisnis kayu, iyaa na pacinikkangi foto na ri WA. Ri allo katallu, bangngi na iyaa mengeluh ii kana parallui doek erok na pabajikki alat polong kayu na kah panrak ki bedeng, iyaa na kana labbusuk ki 8 juta nampa iyaa tena na punnai doek. Iyaa niat na erok nginrang doek ri nakke, janji erok na pamoterek muko. Nakke ku tolak mentah mentah mi , nakke ku kana tena niak doek ku siagang tena ku kulle bantui.
Nakke ri umuru' ruampulo taung tena akkuliah, anjari luliusan SMP bawangja. Sibulangpi nakke annikah siagang bura'ne nakke nirupai rupang taung laluna, katte seppe' sekitar se're taung nampa naputuskang annikahiya' anne taung. Nakketimbo lompo ri pammantangang tena na harmonis, tau toaku anikkah mudai siagang sisa'lakkang ri wattuna nakke kelas tallu SD. Ammaku' nalahere;kanga ri wattuna salapang belas taung, ri wattuna ca'dia nakke nibina siangang ripalompo siagang datokku latokna manggeku . Ri wattun tallu taung nakke ampantangi andik, kulangere anjo, si'salakna amma'ku siagang bura'nena anjo nasaba' nia tau makatallu ri manggena. Nasaba' anjo sisa;lakka manggeku depresi sanggenna kammanne. Manna mamo ballisi'ka siagang manggeku mingka nassaji anjari tau toaku.
Passing antu mi istilah ni pakea barak kulle ni definisikan individu transgender ka antu secara penampilan na singkamma ii siagang gender na tuju aa. Semisal na niak sekre Male to Female, punna secara penampulan (tena na berdasarkan anjo pakean na na pakea, mingka anjo todong fitur na fisik na siagang tanjak na, payudara na, siangang bantuk na kaleng na) anjo taua ni cinik singkamma memang tongji baine ri umum na, nahh kemungkinan anjo antama mae ri toilet baine yaa. (manna mamo punna ni kaitkangi anjo ratea sumpaeng punna ni tabbak ku tena na erok antama mae ri toilet buraknea pasti).
SD riolo nakka niak kagiatan kemah ri sikolang ku, iyaa ammake tenda asli, katte ngaseng kumpuluk assusung tenda, ni suro erang galon, perlengkapan kemah singkamma lilin, oterek, siagang senterek ni parek anjari lampu, nakke bawa galon anjo erok ni pake ri pentas seni, jari punna lekbak mi kegiatan kemah na niak sinamperek pentas seni kalompok kalompok na pa cinikkangi kreatifitas na lalang na pertunjukan. Nakke erok carita, wattu na tenapa anne kemah yaa, nakke ku ngai kegiatan kegiatan pramuka antu allo allo jumak niak, kah ku ngai ciniki rame ii anjo pramuka ka niak karenang karenang na todong, siagang jai poeng pengalaman baeru na ni bantuk battu ri anjo pramuka ka.
Mulukarue, tepatna ri wattu classmeeting gabungan nakke accinik sala sekre murid SD angngonjok tai kongkong. Kebetulan taina anjo basa injai, jari ia akrakki na tattempele dengan indah ri talapak sapatuna anjo sang murid. 
Kajariang rupanna delia langsung eja na ia pung antongkoki rupanna siagang makarua limanna  sambil dakka jinjing. Sesekali ia na cinik bekas tai kongkong niaka akrakki ri sapatunna, kemudian langsung na goraia “bapaakkk”.
Matanna murid-murid maraengang langsung tattuju mae ri Delia niak tau tikngisi’ niak tong tau ammakkala takreke’-reke’. Upa’na, ka anne Delia taunna iamiantu murid tena na gampang angngarru. Bahkan ia tena na tongkoki kakmurungna karna ringi’-ringi’. Langsung nakke ku suroi allari mae ri wc nampa nabissai anjo tai kongkonga.
Jari akdikdik tommi bainenna mange attoak. Na cinikna annenrenna atinna nakana, "0, bapak, teamakik annganrei kanre dinging, teak tommaki naungi ri butta gassingka natabakik anging kodi. I rate nakik ri ballak akjeknek, inakkepa ampanngalleangkik. Punna kanreta takilakbusuk, bikolokangi cucunta. Jari niciniknamo anjo anak uluaya appakamma, niiri matami ri andikna, ri lagona, na nakana, Anngapa nunngapasak kamma amparutusuki tau toaya. Nakanamo lagona, Ce, ce, ce tena nakke kuerok angkana anaknaji kungai. Erang polenaji kukacinnai, nabajik kupahanna nakke angkana, teai tau lompo memang kuburakneang. Tena kuerok nakke angkana bajiknaji anakna taua nungai.Nukana antu kuburakneangi anakna natau lompo memang. Tau sl!llo rolong nipiara ri manggena. Inakke erok tongak ambalasaki.
Niak jai cara kulle ni larikang kaleng ta battu ri sekre kejadian antu sannak ka erok ni kaluppai siagang anjo tena na harusuk siagang ni parek masalah beru mae ri tau lainga. Atau kulle, katte erok jaki ni akui? Kulle katte erok jaki tau lainga na akui kana katte berkuasa ki siagang hebak ki, mingka niak kamma anjo jai cara na kulle ni parek anjo selain na ni tindas tau lainga. Katte todong kulle ni gappa rasa pengakuan antu labbi bajik ka punna katte ni menangkangi sekre kejuaraan atokah lomba, atau anjo kulle ni parek hal hal antu berarti yaa lalang linoang ta.
Manggena Tania tallu anak bainenna, lekbaki ammali tallu ballak siagang tallu oto, tassekre-sekrena. Mingka anne sekre ballakna niaki ri pemukimang kumua. La na sarei ri anak maka ruana arengna Tami. Anne Tami tena nangai mantang konjo nasabak jai dudu tau punna karueng akgosip dende, akkutu-kutumi pole nampa punna niak toanangta nacarita maki anjo mae kamase. Intumi tala nangai anne Tami, napikkiriki lalang atinna ngurana manggena nasareangi anne ballaka ri iya, anjo ruayya sari’battangna sanging ballak gammarak naguppa. Ngarrukmi biasa punna bangngi, nasabak jai dudu buru’ne nangai maboka, pakrisiki nyawana, kodi kalengna biasa nakasiak sollanna pikkirangna kamase. Jai garring nataba, nampa naung dudu kalengna nipakamma pakrisik nyawa. Padahal punna pala’ doangi ri Karaengata’ala bajik dudu, kullei niroba katallasangna.
Nakke langsung nga mae ri rampik na anjo ibu ibu ka ni cinik histeris inji. Sekilas ku cinik na perhatikangi pasien nampa ku boya luka na , jari kutaknang ma mae ri anjo ibu ka ammake nada sannang inji ka “Ni lappo ii kah? Mattungi? Ngapai” , Niak serangga antama mae ri lubang telinga na. Nakana anjo ibu ka panik inji. Fuihhh. Nakke ku pikkirik anjo anak anak ka sekarat mi kah anjo ammak na sannak mi panik na nampa ngarru ngarru ki siagang anak na todong minawangi ngarru. Nakke ku patannang mi anjo ibu ibu ka nampa ku suro mi rua rua na barak kulle sannang rong, anjo tena ja na mematikan, siagang kulle ji ni tangani.
Kulle ri tangnga allo, ammak ku na cek ii nakke bangung ma kah tena pa. Mingka ammak ku sannak takbangka nah. Nakke attinro ka mingka teai kaleng kaleng ku. Niak bede ri rampik ku sekre ekko kongkong kallang antu minawang tinro siagang nakke. Battu kamae antama? Kulle kapang malo ri jandela na kamaraka kah memang lompoi anjo jendela na. Mingka anjo kongkong na nai siagang battu kamae? Nah rampik balla ku rata rata tau muslim ja ngaseng. Nampa tena niak na palihara kongkong. Punna kongkong liarak, ngapa na minawang tinro siagang nakke nampa tena ja na kokko ka atoka na kanre jangang niaka ri ballak ku?
Punna natabaki kajariang kodia tala lekbaka nisangka sebelumna sanggenna anne kalengta sanna’ syok na, artina anjo kajarianga kullei anjari trauma ri katte. Punna niak tau trauma, nassami teai kajariang kamma anjo namallakia pinruang, battui pakkasiak mallak atau biasa mangei bella-bella sollanna tena nakasiaki alissedek anjo tdauma kammayya lekbak tabai. Biasana punna ringangji traumana taua, liba tonji kulle nakaluppai. Mingka punna sannaki traumana, sukkarak tongi nakaluppai anjo kajariang pareki trauma kamase. Biasa todo’ niak tau tena kulle nakaluppai traumana selamana tallaksak. Anjo tena kulle nakaluppai anjo traumayya biasa todo’ nasabak lingkunganna njari sukkaraki nakaluppai kajariang rioloa kamase saking pakrisikna anjo nyawana dende.
Kamma kamma anne posisi nahh dehh bellai labbi rendah daripada nakke wattu na tena niak apa apa ku. Semiskin miskin ku nakke, nakke niak inji ballak ku, tena ku punna inrang, punna ka keluarga siagang anak, nampa niak todong jamang jamang ku. Sedangkan iyaa? Deh amit amit. Kamae mi antu jam tangan 7 juta nu sanging nu sombongkan riolo? Kamae mi anjo kemeja batik ala kerajaan nu antu riolo minimal sekre juta? Siagang anjo poeng sepatu 14 juta yaa? . Riolo iyaa sanging na pakkana kanai ka kah nake harusuka banting tulang anjama allo allo, termasuk mi Natal, Tahun Baru, lappasak, imlek, tena niak liburuk ku.
Guppai AC sekre unit Adi risubangngi, wattunna minawang pakgaukang lari 10 K. Naiki undianna, motereki ngerang AC. Nikutaknangi siagang bainenna, apa anjo nuballi issedek. Njari nakuami Adi tala kuballi jeka, naiki undiangku. Ommalle langsungi mange nirakak surang bainenna. Rannu sikali, tena A tena B, silalonna niak AC. Apalagi memang ri ballakna kipasan anging ji niak kamase, tenapa AC napasang anjomi biasa kabambangngangi. Langsung tonji akkioi tau kullea ammasang AC. Dalleka memang tala niak issengi apa la ni guppa, yang penting berusahaki ngaseng, urusanna mami anjo Karaengata’ala sisana. Punna dalle’ta memang nassami tala aklampami mange ri tau maraeng. Kamma tonji punna dalle’na tau maraeng, tala kau langguppai.
Riolo anjo operasi tulang Arni anjari operasi awala na. Tapi malla inji na kasia' antama ri ruang operasi. Na kana Arni antama ri Ri ruang operasi hal na pare' tegangi kalen na Arni. Ka riolo ri operasi tulang bedai kasia' na siagang operasi sesar ka anne ka erok ka a'buntulu siagang ana' ku. Niak poe hal unik na gaukang dottoro na ri ruang operasi, anjo na putara' ki kelong-kelong na Adele ka kelong na ngai Arni. Anjomi na kana Arni kulle na pare' rileks kalen na Arni selama na ri operasi sesar. Ka anjo dottoro na Arni na issengi punna na ngai kelong-kelong na Adele anjomi na putarkangi kelong na ri ruang operasi. Tena na sallo lassu tommi ana' na. Sannanng mi nyawa na Arni tena tommo na niak malla na ri ruang operasia.
Buru-buruka sukkei anjo hpku ka inne alloa hasili ujian ku assulu. Ku sukke mi hp ku nampa ku cekki ri web na hasili ujian ku, nyata na alhamdulillah ri terima ka ri salah se’re na perguruan tinggi yang ku pili’a. Sannang na nyawa ku ambacai anjo hasil kelulusanku ri hp a. Kulle ka siagang agangku sannang nyawa ta ngaseng ka lolosi’ ki battu ri kampus negeri a. Tapi na tena teai ku tena assukkuru’, punna kulle ku jujuru’ anjo perguruan tinggi na terima ka teai pilihan se’re ku mingka pilihan rua ku. Niak ri lalang nyawa ku kasia’ tena na puas nyawa ku. Manna poe kammanjo tetap ja assukuru’, inne jappa na sareanga karaeng Allah Ta’ala ri linoa. Tena niak kebetulan ri inne linoa, le’ba ngaseng mi na aturu Allah Ta’ala.
Nakke attabung ri wattuku ca'di inji, ammal'ku nabiasakanga boli'ki doe jajanku. Tena na terasa se're taungmi anjo doe'ka kugappa kullei riballikang Tas, Sapatu, siagang Baju beru tena ku appala' ri ammaka. Rinjo kuissengi angapa amma' napabiasaka attabung nasaba' punna majina' ki siagang paralluki doe' kulle tongi ammake doe' ri tabunga. Ri wattu kammayya anjo tena na kulle amma'ku nasaba' nammalli tas, sepatu, siagang baju beru appadai. Mingka nasaba' nia doe' lebbaka ritabung sitaung, ammaka kullei naballianga anjo ngaasenga mana mamo ammaka pattambangi sike'de. Wattuna ero'ka antama kuliah tong nakke terbiasama attabung nasaba' angerangja kanreang ri ballaka punna tena ero' jajan. Anjo doe'ka tallu tahungi ritabung akhirna kullei nabanti ammayara' doe' antama ri kampuska.
Pensiunan pagawai negri sipil Dinas Pendidikan Pemuda Olahraga DIY, Wahyu Kirto Laksono, 68 taung, tena kulle na cokko ekspresi rannuna ri wattunna annarima hadiah sekre unit ballak type 65 ri halaman Balai Kota Yogya Salasa 23 Juli 2019. Burakne niaka ammantang ri perumahan Nogotirto Sleman Yogya anjo anjari pemenang utama undian berhadiah Tabungan Istimewa na gelar ammperingagi ulang tahun bank pammarentah kota yogya bank jogja ke-58. Penyerahan sekre unit ballam type 65 anjo na lakukan langsung Wali kota yogya Haryadi Suyuti mae ri Wahyu ni dampingi ri baineng na, Endang Cahyaningsih, ia merupakan guru Smp Negeri 8 Yogya. Si allo lekbakna na umumkan panitia, wahyu guppa informasi battu ri Bank Yogya kana ia anjari pemenang utama undian anjo melalui talipong.
Akhere na nakke ku coba labbi aktif giok siagang olahraga. Hasselek na sannak signifikan na mae ri respon na kaleng ku hadapi anjo pms ka. Rasa nyeri haid na niak inji mingka tena mo na sannak kamma riolo siagang tena mo na parek ka sanggeng na ganggu aktifitas ku. Pakrisik ulu, pening, mual, siagang bau kaleng ta tena mo ni sakring ii. Jari nakke saran ku antu pajai olahraga , ku isseng na nakke ri lalang periode haid ta antu otot otot ri organ reproduksi ta sementara aktif na kontraksi relaksasi barak kulle na pasuluk darah. Punna gerakan na anne terhambat ki, darah antu warna na leklengi kah sallo dudui lalang na suluk.
Wattuku antama ri sikola pramugaria le'ba ka anggappa penghargaan anjari pramugari terbaik ri taung 2018 lalua. Tena ku sangkai jamang ku ku jama ri nyawa baji' ku kulle ka ri sareang penghargaan anjari pramugari terbaik ri maskapai kapala ri'ba ku ri taung 2018 ka anjo. Na sareang tonga naik pangkat ri bos ku siagang bonus gaji. Sanna sannang na nyawa ku tena kulle ku ukkuru ki poe. Na sareang tonga poe cuti liburang mange ri Eropa siagang totoa ku. Alhamdulillah sanna ku sukkuri na anne rejeki na battu ri Karaeng Allah Taala. Anjo mi punna anjama ki harus paki jujur na rajeng na kulle ki baji' tong ri gappa.
Lekba nampa sanggeng na kamma kamma anne biasa ji ku sakring. Ri allo jumak puncak na anjo ri tangalak 28 september 2018. Gempa anjo ni minawang ngi siagang tsunami na hantam ki kota palu. Tampak nakke ku mantangi, ku bawa mi lampa battu ri ballak ku siagang saudara ku. Anjo taua pakarammula mi anjari binatang, na jarah barang barang nga. Manna mamo kamma anjo, nakke todong ku parek tong ji. Kulle kapang nakke todong salah sekre na battu ri binatang, ku jarah salah sekre mini market niak ka ri rampik na posko tampak ku mantang. Tena memang alasan kulle ni pake pa iyai anjo apa nakke ku parek ka.
Akkorobanga anne salah se'rena cara napanaiki taqwa tau agama Islamka. Akkorobanga tong anne anjari sarana appareppese' ri Allah Taala. Tau ampatangi rezeki a'gannaka tena na tentu kulle akkurban. Iakanneng tau rianggapka tena na mampu akkorobanga biasana kullei akkorobang siagang hewan kurban masalewangang siagang ga'gai. Yati anne nenek ammantanga ri Tebet, Jakarta Selatanga anne teai tau kantoran siagang ammantang ri balla gedonganka. Yati anne pappulung sampayyaji. allo allo amboya sampah amboya doe' halalka. Manna mamo pendapatanna tena na seberapa, niatna Yati ero akkorobang taccapaiki. Yatu ammaliki rua ekoro bembe anjo balinna tallu juta. Yati anne seumur tallasa'na eroki akkorobang minimal sikali ri umuru' tallasa'na.
Siswayya kinne punna nisa’buki kana ujiang, langsung ngasengi mallak. Manna ujiang tangnga semester ji, apalagi punna nipaui kua ujiang Nasional, ommale langsung tongi nekkerek. Nassami iya ngaseng taua eroki angguppa nilai bajika punna ujiangi. Mingka tena na gampang kamase, parallupi pasadiang taua, kammai pisik siagang mentalta, appilajarakpi tau siagang tena na tetterek dudu nekkerek. Punna eroki lulus ujiang, sannangpi na kulle bajik, teaki panik atau mallak dudu. Lekbakna antu, paralluki appilajarak bajik-bajik nasabak kammaki tau mange assibakji, biak senjatata mingka punna tala niak bonena, singkammaji. Kamna tongi punna ujiang taua, niak bolopengta, potolokta, mingka punna tena bonena ulungta, nisawalakji nijawab. Terakhir pala’ doangki tarrusuk ri Karaengata’ala.
Akkaluruk iamintu salah sekre kabiasang tala bajika. Ri Indonesiamo saja battu ri data Riskesdas taung 2018 tau akkaluruki niak kapang 60 juta tau. Sipa’ruana anjo tau tenayya loe doekna. Sitojengna anne pakakuruka naissengji kua tena nabajik anne punna akkaluruki taua, mingka naganpangkang ngasengji. Padahal tau matea nasabak akkaluruk niak 200 sanggena 300 juta tau ri linoa, biasa tau 20 pappa’ naiso’ siallo. Annemi saba’na na moterang Dg. Muji, ka kassa’ dudui akkaluruk. Nabokoi rua anakna iareka sikola kijai ri SMA. Dodongi nyawana anakna, la marimi sikola nasabak tenamo naissengi apa la napake akbayarak. Tala niak jama-jamangna, mingka la appilajaraki boya doek sollanna kullei nganre kamase. Padahak anakna sanging tau carakdek, punna tania ranking 1 naguppa, ranking 3.
Re use (ni pake moterek) siagang Recycle (ni daur ulang) antu mi kegiatan pengelolaan na loro aa tena na dampak mae ri pengurangan na kuantitas timbulan na loro aa, mingka todong kulle niak dampak na mae ri segi ekonomi. Anjo loroa kulle ni pake moterek siagang kulle na hemat biaya na, sedangkan loro antu kullea ni daur ulang niak potensi na anjari komoditi beru lalang siklus ekonomi. Treatment (pengelolahan na siagang na parek teknologi) siagang Disposal (penimbunan / TPA) antu mi ni kana pengelolaan na loro antu paling jai na parallu kan sumber daya , singkamma biaya, tampak siagang ruang, petugas pengelola, siagang maraenga.
Haruka JKT 48 anggappai prank wattuna anjari bintang tamu ri Persbukers Antv. Awal na anjo Raffi Ahmad na kana lannyakki' jam limang na kajjalki harga na. Nampa Haruka na tuduh ngallei anjo jam limanna. Ka tena la'busu na ri tuduh anjari ngarrumi Haruka ri acara na Pesbukers antv. Le'ba anjo acara na Pesbukers, tau accini ki larroi. Ka na kana Haruka tena na kulle di pakamma anjo, ri prank ri kanai palukka jam limanna Raffi Ahmad sanggeng na ngarru. Ka anjo wattua Haruka sanna' inji sedihna na pakamma ammoterang daeng na ri Jepang. Sanggeng na kamma-kamma anne tena mi anjo acara na ri hapusu mi ri antv tena mo na tayang.
Jai untung na a’balu kaset CD bajakan ka anjo. Ka taua nontongi film ri VCD/DVD ri Tv na ri balla ato kamae poe. Anjo harga na kaset CD Bajakan ka poe lammoro ji, lima’ sa’bu ji se’re harga na. Kulle ammali manggeku oto na balla ka jai untungna a’balu kaset CD bajakan ka riolo. Tapi na jaman ka ta’ ganti tarrusu’ ki anjo kaset CD bajakan ka tena mi na laku. Anne wattua taua ngaseng nonton video ri Youtube tena mo ri kaset CD. Ka gampang mi tau nonton film ka hp a canggih mi kulle mi nonton jai na keroki ka niak ji kuota na. Anjomi anjari bangkrut ki usaha na manggeku.
Jam 10.00 bari’ basa’ na battu maki siagang bijang ta ri sambu’ ammakku na ri sareang poeng erang-erangku ri bijang ku. Nakke ri kamara’ ji siagang agang ku tunggui akad ta le’ba na ku a’doa-doa poe semoga lancarji akad ta ri luara’ kamara’. Pak Penghulu battu tommi ri balla pa’nikkaki’. Wali nikah ku anjo purinangku, ka bapakku mate mi rua bulang lalua. Tena sallo, le’ba ta ri sareang pappasang’ bunting beru na doa-doa agama ta ri ti’gala mi limang na penghulua na ri mulaimi akad ta. Alhamdulillah se’re kali ji ri kana anjo akad bunting ta a’gora Sah ngaseng mi penghulu na saksi siagang bijang ta ngaseng anjari suami istri maki.
Ri taung 2013 nakke lekbak ni rawat karna Laju Endap Darah (LED) ku sannak tinggi. Teaki kana angnganre, nginung jeknek saja ku sawalak rasanna singkamma ang-ngakluk batu karikilik, sannak pakriskkna. Timbangan kalengku naung drastis sabak susah sekali nganre siagang nginung. Battuma ri sikuntung dokter, niak sekre dokter akkana nakke na taba gangguan ri bagian otot (ku kaluppai mi apa vonisna, niaka ku ukrangi bagean ototk bawang) siagang akkana tenaja parallu ni kamallakkang. 
Mingka keadaab ku tena na kunjung bajik lekbang ang-nginung sikuntung pakballe na sareanga dottoro, ammakku ammoterek na urangan mae ri dottoro lekbaka anrawatki nenekku siagang kakekku riolo. Battuku mi anjoeng ri ballakna bu dottoro, ia langsung akkana LED ku tinggi siagang na palaki ammakku untuk na eranga tes darah.
Punna ni kutaknang nakke labbi ku ngai Fanmeet atokah konser labbi ku pile nakke fanmeet. Kah punna fanmeet interaksi ta siagang anjo idol ka ni sakring ngi daripada konser. Apalagi punna MC na napake todong MC baji ka. Na panjari pinak bajik ki na sannang tongi pakrasangan ta ri anjo acara fanmeet ka. Apalagi punna kulle ki pantama video project battu ri fans untuk idol ta anjo biasa na panjari terharui idol na. Labbi labbi berkesan mi ni sakring anjo acara fanmeet ka . Konser tena ja na kalah bajik kah kulle ki ciniki sallo siagang na sare ki pertujukan mingka interaksi na siagang fans kurangi kah ni batasi pasti.
Petugas kebersihan kamma anne iamiantu sosok yang paling berjasa lalang melawan wabah virus corona. Mingka petugas kesehatan pung paling rentang terinfeksi virus corona. Pengorbanan paraia terkadang justru nibalasa perlakuan yang tena menyenangkan battu ri masyarakat. Singkamma na alamia mae ri sekre petugas medis ri Inggris na pe’rui tau maraeng sabak jamangna. 
Pangalaman tena menyenangkan anne na alami mae ri sekre petugas kesehatan ri Inggris. Nilansir battu ri Detik.com, Rabai (01/04/20), rupanna sekre tau petugas medis na pe’rui pinruang ri wattunna amminro le’ba’na anjama 10 jam ri balla’ garring Christie ri Manchester. Akibatna kajadian anjo ia sanna’ pa’risi sabak merasa jamangna sebagai tenaga kesehatan tena nihargai oleh pasien, padahal ia lekbak nisare pelayanan iklas.
Memang anjo sipa’ liba dudua naik ceraka, tala kajariangi punna tena todo’ ji passabakkangna. Risna tau mangea ri sekre kantorok erok nasamberi kartu identitasna, mange nasambilai batu injo pajamayya konjo nasabak niakmi kapang annang jang attayang erok nioayani, mingka nisuro tojekji attayang. Bellana mo pole battu anne Risma ri kampongna mange rj kotayya ka anjo ji erok nasambei kartuna kamase. Padahal punna battu ri kampongna mange ri kotayya, ruang jang memangmi naparallu. Annang jang inne attayang mingka tala niak pajama bati-bati sanggenna niak sekre buru’ne nakutaknang nakua anjo buru’nea mange maki rolo’ alle nomorok antri. Langsungi naik cerakna anne Risma, ka annang jang mi attayang ngurana nampanna nisuro alle nomorok antri. Assuluk ngasengi kana-kanana Risma, annemi kodina pelayananna ri Indonesia, nangai napandang enteng anjo tau battua ri kampong kamase.
Lekba mo labbi battu ri 2 taung laloa iyaa, alasan na kan tatta ji antu mi moderasi kekurangan na taua sementara user Quora anjari makin jai terutama antu akun akun berua umuruk na ri rawa na inji 2 taung + salah paham ki kana annulisik ri Quora antu ni bayarak ki jari jai akun akun beru antama siagang kebiasaan na antu beda beda ya. Pertanyaan SARA siagang isseng apa esensi na anjo kah kebijakan na tongji Quora na pertahankangi tau tau antu pertanyaan na maraeng ngi nampa na singgung singgung SARA, ni tambai poeng kamma kamma anne areng palsu kulle anjari na jai akun na memang niat na rusuh ja.
Niak ku gappa penghargaan, mingka na tojeng tojeng acara na hahaha. Wattu na pertemua anggota glukoma ri hotelek Hyatt. Nakke ni sare penghargaan battu ri anggota yayasan Glukoma antumi sanna tena niak ri pikirangku haha kah na sare ka anjari pelabrak doktorok doktorok anjo cap ki tau tau tena yaa kulle micara ato langngerek anjari tau pijik pijik. Anjo nakke langsunga bantingi mic ri daklekangku ri anjo acara seminar ka, na tepuk tanga ngii aa anjo agang agang ku siagan tau tuna netra yaa. Gara gara anjomi nakke anggapa ka jamang anjari motivator ri Wiyata Guna. Mingka anu sanna mo sallo na hahaha.
Nakke lekbak angngalami berurusan siagang tau toa kamma anne. Waktu anjo tania antrian ni sobok mingka tampak kacidongang ku ri kappalak rikbak. Si bapak anne sannak cuekna na tampaki kacidongang ku ambania ri tontongan. Nakke anyarangi baji bajik “Maaf Pak, anjo nomorok kacidongang ku” ia akjalling nampa akkana “ Nomorok sikura memang?” Nakke ampacinikkang nomorok ri karattasak boarding pass niaka ku takgalam, nampa akkutaknang “Bapak sikura nomorok tampak kacidonganna?” Ia tea na passuluk boarding pass, siagang ternyata tampak kacidonganna niak ri sisi aisle. Nakke akkana “Oh, tampak bapak kanne” sambil na paccinikang me ri kaderana. 
Ia malah akkana “iya sudah, ka assingkamma ngaseng?” Nakke mulai naik cerakku, “pammopporanga pak, silahkan aklette” ia masih ngotot “ kan assingkamma accidong kanne iareka anjoeng.
Bullying antu inti na pengecut, nampa ni khawatirkan pelaku na na idap garring jiwa. Berani na antu ri kata kata ji, kulle berlaku kasat pasti bersama kelompok na , siagang selektif na pile korban antu pasti lamma ya ji. Mae ri para korban bullying, ki beranikangi kaleng ta hadapi anjo pelaku bullying nga. Pisakring mallak ta antu kulle anjari na pasessai katta kulle berkembang, nampa pasti na sessai kaleng ta ji todong. Simultan siagang ni eksplorasi maksimal bakat bakat siagang kelebihan ta katte. Punna tena ni sadar ki parek perbuatan bullying lalang keluarga (anne hal lompo tena na terdeteksi mingka jelasak na pengaruhi mental nakorban na).
Anak ku nakke ni vonis ki kanker darah atoka biasa ni kana laukimia ulang Maret taung 2015 ri ballak garring Sardjito Jogja. Tekamma kira kira ku sakring? Berusaha mami ka tabah sambil ku gendong anak ku antu umuruk na tallu taung. Mingka tena ni sakting jekne matang ku mattung ri pipi ku tena niak sakrang ngarruk. Jekne matang ku ji antu tena na mari mattung. Kulle kamma kamma anne ku tulisik ki anna tulisanga, jekne matang ku mattung mi sede tena ku sadari kaleng kaleng na ji. Tena niak apa apa antu sannak luarak biasa na kulle ku parek silalang na ku langngerek dottorok na jelaskan protokol na apa harusuk ni parek.
Loe ri kammayya anne konten prank na posting mae ri tahu yutuber sehingga masarakat kususna netizen sannak larro siagang emosi. Apa poeng maksudna, prank prank kamma anjo? Nampa loe na poeng, na prank tapi na panraki mentalna sekre tahu! Nakke tena ku ngai kammayya anne, manna nakke anciniki, dangnga dangnga memang nakke ku cini poeng. Sabak nakke penasarang antekamma sikapna korban prank lekbaka ni prank. Ternyata loengang tautakbangka siagang emosi ku cinik. Paling pakaballisi ka kucinik iamiantu prank appesan kanre-kanreang sanggengna jutaan nampa sara-saraeng na batalkan. Tojenga nakke sannak emosi anciniki. Apalagi anjo korbanna manna mamo ujung-ujungna ni sare doe siagang bonusna mingka tetap niak mental down na rasa.
Tau niaka lekbak anjama iareka ammiliki kegiatan maraengang, biasana susah ampunyai wattu untuk akkumpuluk iareka sekedar assigappa. Kamma mi anjo, akkumpuluk siagang urang-urang ambanita ri allo spesial iamiantu sekre hal yang sannak membahagiakan. Katte kulle angkioki urang-urang ta untuk assigappa siagang kumpuluk ri sekre tampa. Untuk melancarkan aksi kejutanta, katte kulle ang-ngatorok janji riolonganna untuk assigappa. Ni saremi info kana katte erok angkioki agang-agang ambanita. Pastikang katte riolongang battu ni bandingkan urang niaka lak-ulang taung. Punna ia battu pasti takbangka tena na sangka2 urang maraenganna turut niak hadere ri tampak parjanjianna. Saat annemi wattu yang pas ni sare kejutan, cara maraenganna tenayya na kentara iamiantu kerjasama siagang pegawai cafe tampakta akkumpuluk, sambari apputarak lagu jamrud sannak cocok siagang suasana tau ulang taung sumpaeng.
Niak carita ku wattuku anggappa musibah blongi rem motoro' ku. Tena na salloa anne, niak se're video viral ri facebook carita na Rio wattu na malla ri motoro' na ka rem na blongi. Anjo kejadianna ri allo Salasa tanggala 11 Januari 2022 lalua. Rio tena na sanggup na rem motoro' na ri turunan ri gunung ri daerah Maros, Sulawesi Selatan. Ka anjo wattua bonceng tallui siagang agang na anjari tena mi na kulle na tahang beban ri motoro' na. Untung na kulle ji salama' Rio siagang rua agang lainna ka na pabelokki motoro' na timbunan pasir na pare' ka warga sekitar ka anjo.
Umumki dirasakan punna tena antama ri universitas faforitka anjo rasana numera, picca, tappu asa siagang maraenga. Mingka rioloa nakke le'bana lulusu' ri SMAyya tena nia' universitas faforitku anjari nakke sadara' kale siagang kemampuan dan kekuatanku. Ri wattuna SMA nakke ritolak antama' ri pirangna Universitaska. Nia' UNS, UNNES, UNDIP, UNTIDAR, UGM jujjuru' nakke tena ero' muluk-muluk, sekedar kuliah bawang nakke arrasa assawala'ma. Mingka akhirna nakke Gap year. Nakke andattara todong ri UNAIR ammalo Trayout Analitica, mingka lagi lagi tena berhasil. Kammanne nakke le/bama akkuliah ri Semarang, mingka iseng andattara poe' ri UI mingka coba-cobaja bawang, ero lulusu' siagang tena lulusu'' tenaja anjari masalah.
Mae ri katte niaka biasa iareka beru nampangna tampil ri dallekangna tau takbalak, sannak parallu nipersiapman segala sesuatuna secara matang gunangna untuk ampakurangi pakkasiak dumbak-dumbak. Sannak panting menguasai materi iareka topik sallang eroka ni bahas iareka eroka nipabattuang. 
Sekre tau bena-benar siap tantuna akan appanaik rasa tappak mae ri kalengna. Kamma anne pasti ampakamudq pikkirangta fokus wattu ampabattuan sekre pesan mae ri tau takbalaka. 
Pastikan penampilan, materi presentasi, interview, iareka kegiatan maraeng niakmi siap siagang nikuasai secara matang jari tena naparallu appilajarak moterek ri lokasi acara. Nipastikan persiapan anne kulle nilakukan siagang loe pertimbangan, accatak pakkutaknang siagang jawaban kemungkinan na pakkutak-nangngang mae ri para peserta, siqgang tantuna teaki takkaluppai latihan.
Dosen ku na balas mi email ku nampa erok ja na maafkan, nampa untung na nakke antu ku gappa ji nilai E nampa harusuk ku ulangi ri taung taung berikut na (dari pada nakke ni drop our ka tohh). Lekba na ku isseng kana nakke harusuk ki ku ulangi, ku sakring langsung ma mangngang erok ngallei anjo moterek siagang ni pelajari anjo mata kuliah ya sede. Apalagi nakke biasa ka ballisik todong ngapa na anjo ni buntuluk ka katte ji si paktallu, padahal kelasak ku nakke jai ji todong nyontek. Mingka apa mi kulle ni parek, anjo ngaseng lekba mo terjadi siagang kulle linoa tena na pihak mae ri katte hahahaha.
Wattuku ri Surabaya erok ja liburan siagang andikku ka andikku liburan sikola’i. Annang allo ja ri Surabaya na ku sibuntulu bura’ne tau asli Surabaya. Baji’ ki tau na gammara’ ki poe ku ngai tanja na. Tena ku sangkai cocokka siagang anjo bura’ne a na erok bunting siagang nakke.Rua bulang ja sibuntulu anjo bura’ne a. Nampa ku butting siagang ri kota ku ri kota Mangkasara’. Alhamdulillah na appa bulang le’ba ku bunting ri sareang ma Allah Ta’ala ana’ ri battang ku. Le’ba na ku tianang 9 bulang lassu mi ana’ bura’ne ku ri bulang September tanggala 12 taung 2021. Sikkamma tanggala lahirku ana’ku anjo tanggala 12. Kamma-kammayya inne sitaungmi la’bi umuru’ na kulle mi jappa na lari ri mol ka lompo tommi tinggi ana’ku na battala kalenna alhamdulillah.